สวัสดีค่ะ พอดีมาบ้านญาติที่​ กทม.แล้วโดนสุนัขกัด​ญาติบอกว่าเขาฉีดวัคซีน​เมื่อกันยา​ 61​ แล้วเขาบอกว่าไม่เปนไรค่ะ แต่หนูกังวลใจคะ​ เพราะแผลที่โดนกัดมันถลอก​ เราสามารถไปฉีดวัคซีนได้ไหมค่ะ​ คือโดนกัดมา​4วันแล้วค่ะ​ จะเป็นไรไหมค่ะ
สวัสดีค่ะ หากโดนสุนัขกัดจนเป็นแผลถลอก ก็อาจเสี่ยงต่อการติดเชื้อพิษสุนัขบ้าได้ ควรพิจารณาไปฉีดวัคซีนป้องกันพิษสุนัขบ้า แม้จะผ่านมา 4 วันแล้ว ก็สามารถที่จะฉีดได้อยู่ค่ะอย่างไรก็ตาม หากผ่านมา 4 วันแล้ว สุนัขยังคงมีอาการปกติดี กินข้าวกินน้ำได้ตามปกติ ไม่ซึม ก็แสดงว่าสุนัขไม่น่าเป็นโรคพิษสุนัขบ้า อาจใช้วิธีเฝ้าสังเกตอาการต่อไปก่อนก็ได้ หากสุนัขไม่ตายภายใน 14 วันนับจากวันที่โดนกัด แสดว่าสุนัขไม่ได้เป็นโรคพิษสุนัขบ้า และ ก็จะไม่ติดโรคพิษสุนัขบ้า และไม่จำเป็นต้องไปฉีดงัคซีนพิษสุนัขบ้าค่ะแต่นอกจากนี้ หากในช่วง 5 ปีที่ผ่านมา ยังไม่เคยฉีดวัคซีนบาดทะยักกระตุ้น ก็ควรไปฉีดด้วยค่ะ สำหรับบาดแผล ก็ควรระวังอย่าให้โดนน้ำจนกว่าจะหาย และควรเช็ดทำความสะอาดด้วยน้ำเกลือทุกวันด้วยค่ะ